Hyvää iltaa, arvoisat katsojat!
Tässä Herra käyttää lääkäriä -ohjelmassa -
puhun ajankohtaisesta asiasta, koronaviruksesta.
Voit ihmetellä tätä varustustani, mutta otin sen mukaan siksi, -
että tällaista varustusta minun pitäisi käyttää, -
jos olisin koronaviruspotilaan sängyn vieressä -
hoitamassa häntä lähietäisyydeltä.
Minulla on ehdottomasti vesitiiviit sukelluslasit, -
jotka estävät ilmassa leijuvien virusten menon silmien sidekalvolle,
josta tartunta helposti tapahtuu.
Minulla on lisäksi nanomaski.
Tämä on erikoinen maski vain tähän tarkoitukseen.
Se suojaa minua ilmassa olevilta viruspartikkeleilta.
Se on ehdottoman tiivis. Sisäänhengitys ei päästä läpi -
nanopartikkeleita, koska virus on todella pieni.
Lisäksi minulla on kädessäni kertakäyttöhanskat.
Otan nyt varustuksen pois, mutta alleviivaan tätä.
On tärkeää muistaa, että ne kolme reittiä, -
joista virus voi iskeä sinuun ovat -
silmä, nenä ja suu.
Sitä kautta se tulee.
Jos haluat, että et saa tätä virusta, -
tärkeintä on huolehtia siitä, että et laita omaa sormeasi -
suuhun, nenään tai silmään.
Se on se tärkein asia.
Hanskojen käyttö on tärkeää.
Yleensä kertakäyttöhansikkaita ei välttämättä tarvita, -
vaan aivan hyvin tavalliset hanskat riittävät ulkona liikkuessa.
Virus ei näet ilmeisesti kovinkaan kauan elä pinnoilla, -
joissa se ei voi lisääntyä.
No, miksi nanomaski? Yleensä maskia näkee käytettävän kadulla.
Eivät ne siellä käytettävät maskit sinua suojaa ilman viruksilta, -
koska se virus on niin pieni.
Ajattele, että hiuksesi poikkileikkauspinnalle mahtuu -
peräti 1 000 virusta. Se on nanokokoa.
Sen takia tarvitaan tiivis nanofiltteri, -
joka estää viruksen pääsyn suuhusi -
tai nenäsi limakalvoille. Lisäksi tarvitaan nuo suojalasit.
Kaduilla käytettävät maskit ovat hyviä siinä vaiheessa, -
jos itselläsi on pärskivä yskä tai nuha.
Se vähentää tarttumisriskiä kaverille.
Nykytilanteessa kaikkien on syytä puhaltaa yhteen hiileen, -
ja meidän on myös ajateltava kaveria.
Jos menet kauppaan, muista, ettet pärski kassan suuntaan.
Ole kohtelias ja aivasta aina käsivarteen.
Muista, ettet tervehdi, koska käden kautta se leviää.
Nyt on keskusteltu siitä, -
tuleeko se muutenkin kuin ilmassa liikkuvista pärskeistä.
On joitakin viitteitä siitä, että tämä on aika tarttuva virus.
Se voi myös tulla ilmassa leijuvista viruspartikkeleista, viruksista.
Asian tekee hankalaksi se, -
että henkilö, jolla on koronavirustartunta...
Nyt se voi olla kuka tahansa kadulla vastaan tuleva.
Suomessa voi olla jo 10 000 korona- virustartunnan saanutta.
Tämä on eräs luku, joka on esitetty.
Se virus ilman pärskettäkin voi leijua parin metrin päähän.
Siksi pidetään 2 metrin etäisyyttä.
Hankalaa on, että virustartunnan saanut -
voi olla noin 5 päivää lähes oireeton.
1-3 päivää ennen pärskimistä -
hän voi jo levittää sitä virusta.
Tämän takia on hurjan tärkeää...
Suomessakin olisi kannattanut tehdä niin kuin Etelä-Koreassa.
Siellä noin joka 200. henkilö testattiin.
Jos kerrostalossa oli esimerkiksi joku sairas, -
niin koko kerrostalo testattiin viruksen varalta -
oli henkilöillä oireita tai ei. Vaikuttaa siltä, -
että tällä voimaperäisellä testauksella saatiin hyvä tulos -
ja luvut laskemaan. Tosin tänään kuulin uutisista, -
että ne ovat taas lähteneet nousuun.
Voi olla, että tämä on tulossa toiselle kierrokselle.
Kun virus saatiin pois Taiwanista ja Etelä-Koreasta, -
niin nyt sinne tulee ihmisiä virusalueilta, esim. Italiasta.
Ihmisiä palaa Etelä-Koreaan ja sieltä voi lähteä uusi virusaalto.
Se, mitä osattiin tehdä Kiinassa, -
Etelä-Koreassa, Taiwanilla -
johtui siitä, että heillä oli sars-epidemia.
Tämä koronavirus on tavallaan sama kuin sars, hiukan erityyppinen.
Niillä oli kokemusta. Ne tiesivät, miten aggressiivisesti toimitaan.
Tässä on se vaara myös, että kun se tulee toiselle kierrokselle...
Koronavirus on ns. RNA-virus. Mitä se tarkoittaa?
Se kuuluu samaan ryhmään kuin esim. influenssavirus.
RNA-virus on sellainen, että se muuttuu koko ajan.
Vaikka aika hyviä influenssavirus- rokotteita on, -
niin siksi meillä ei ole koskaan pomminvarmaa influenssarokotetta.
Tänään alkoivat rokotekokeilut USA:ssa siten, -
että ohitettiin yleensä ensin tehtävä eläinkoe.
Mennään suoraan rokottamaan ihmisiä -
viruksesta otettavalla RNA-tiedostopätkällä.
Elävää virusta ei uskalla käyttää. Se olisi vaarallista.
Koronaviruksen perimästä otetaan pieni pätkä vaaratonta RNA:ta.
Siitä tehdään rokote ja rokotetaan ihmisiä toivoen, että se toimisi.
Tässä on se ongelma, että se muuttuu koko ajan.
Samassakin henkilössä taudin tultua -
virus lisääntyy hengitysteiden soluissa.
Solut hajoavat, ja tulee uusia virussukupolvia.
Sieltä voi tulla hankalampi virus - joskin kesympikin virus.
On pieniä viitteitä siitä, että siitä tulee hankalampi virus.
Nyt on sanottu pitkään, ja meilläkin viranomaiset sanovat -
tätä yli 70-vuotiaiden taudiksi.
Ainakin Hollannista tullut viimeisin tilasto osoittaa, -
että yli puolet sairastuneista ei olekaan yli 70-vuotiaita, -
vaan ne ovat 25-54-vuotiaita.
Tässä viruksessa on siis paljon kysymysmerkkejä.
Siitä ei tiedetä kaikkea. Ainakin se leviää todella räjähdysmäisesti.
Vaara on juuri siinä, että täysin oireettomat levittävät sitä.
Siksi olen ihmetellyt suomalaisten viranomaisten kantaa, -
että ei testata tarpeeksi, onko ihmisellä virusta vai ei.
Sillä tavalla se päästetään karkuun.
Hiukan lepsu on ollut viranomaisten linja.
Vielä 15.2. viranomaiset sanoivat, -
että ei ole todennäköistä, -
että tämä virusepidemia leviäisi Suomeen.
Nyt ollaan tässä muutaman viikon kuluttua.
25.2. viranomaiset moittivat Italian tilannetta sanomalla, -
että Italian reaktio on aivan ylimitoitettu. Se ei ollut.
Reaktion olisi pitänyt olla vieläkin kovempi.
Selvästi näkee, että Kiina osasi toimia oikein.
Etelä-Koreassa, Taiwanilla ja Israelissa osattiin toimia oikein -
eli heti kovat toimenpiteet.
No, jälkiviisas on helppo olla. Silti on hyvä muistaa, -
että mitä tänään tehdään, mitä tehtiin nyt -
tiistaina 16.3. hiukan myöhässä, monta viikkoa myöhässä, -
niin sen vaikutus näkyy vasta noin parin viikon kuluttua.
Tämä tulee jälkijunassa. Tässä on kahden viikon ikkuna, -
missä on vaara, että mennään Italian tilanteeseen.
Vaara on paljon paremmin tajuttu nyt esim. Ranskassa ja Espanjassa.
Ranskassa tuli tänään tiistaina voimaan -
täydellinen ulkonaliikkumiskielto.
Jos olisimme Ranskassa, minäkään en olisi voinut tulla studioon, -
siis liikkua kaupungilla ilman papereita, jotka osoittavat, -
että minulla on lupa. Siis kova ulkonaliikkumiskielto 2 viikoksi.
Tämähän on ainoa toimiva keino.
Jos laitetaan osa kouluista kiinni ja jätetään osa auki, -
niin ei se sitä pysäytä. Varmin tapa pysäyttää epidemia on -
pysäyttää kontaktit ihmisten välillä.
Tässä tulee mieleen Raamatun mainio ohje.
Mietin, mikä olisi semmoinen raamatunlause ja neuvo, -
joka sopisi hyvin tähän tilanteeseen, -
niin se olisi Sananlaskujen kirjan luku 22 jae 3.
Siinä sanotaan terävästi, että järkevä ihminen näkee vaaran, -
ja piiloutuu. Piiloutuu kotiin, karanteeniin, suojausten taakse.
Siis järkevä ihminen tajuaa vaaran ja piiloutuu, -
mutta yksinkertaiset käyvät kohti ja joutuvat kärsimään.
Tämä raamatunlause on erinomainen.
Raamatussa on erittäin hyvät ohjeet erilaisten epidemioiden varalle.
Olen aina sanonut, että Raamattu on Jumalan antama ohje.
Raamatussa annetut käskyt ja ohjeet ovat viisaita.
Vanhassa testamentissahan sanotaan, ettei saa syödä lepakoita.
Siinä on muitakin eläimiä, mutta juuri lepakot mainitaan.
Lepakon raatoihin ei saa koskea. Ne ovat iltaan asti saastaisia.
Tämähän on nerokas ennakkotieto viruksista, koska sanotaan, -
että kuolleella pinnalla, missä virus ei lisäänny, -
se ei saman päivän aikana kuolisi.
Voi olla näin tai sitten ei. Tästä on erilaisia tietoja.
Tämä Raamatun neuvo sopii silti äärimmäisen loistavasti tähän.
Kun Raamatun antamaa selvää ohjetta ei noudateta, -
niin saadaan, mitä tilataan.
Tämä on ollut ongelmana idän kulttuureissa pitkään.
Ei siellä lepakoita, supikoiria ja käärmeitä ym. syödä siksi, -
etteikö olisi ruokaa, vaan niillä herkutellaan.
Ne ovat jotain erityistä, kuten Suomessa rapujuhlat tms.
Niitten kilohintakin on 10-kertainen esim. sianlihaan nähden.
Tämä on tällaista Raamatun käskyjen rikkomista.
En tiedä, tietävätkö he ja tajuavatko he, mitä tekevät.
Kiinassa on tosi paljon kristittyjä.
Joidenkin arvioiden mukaan jopa 200 miljoonaa.
Aivan varmaa lukua ei ole, mutta tässä nähdään, -
että Raamatun selvän ohjeen ja kiellon rikkominen aiheuttaa tämän.
Raamatussa on ohjeita ja käskyjä, jotka on tarkoitettu parhaaksemme.
Esim. 10 käskyyn perustuu koko länsimainen kulttuuri.
Niitä ei voi sanoa huonoiksi. Ne on Jumala rakkaudella antanut -
meidän parhaaksemme. Niitä kannattaa noudattaa.
Israelissa tilanne on mielenkiintoinen, -
koska siellä on nyt tilastojen mukaan juuri Suomen tartuntamäärä.
Aika erikoinen tilanne sinänsä.
Israelissa näitä asioita ymmärretään -
ja laitettiin jo ajoissa karanteeniin kaikki ulkomailta tulevat.
Siis 2 viikon karanteeni. Meillä olisi pitänyt tehdä tämä sama.
Suomeen pääsi epidemia-alueelta Pohjois-Italiasta -
ja myös Itävallasta ihmisiä ihan vapaasti.
Tartuntaketjut vielä viikko sitten olivat kaikki -
epidemia-alueelta tulleiden vähä- oireisten/oireettomien laukaisemia.
Sillä tavalla virus karkasi.
Tämä on aika suurta ymmärtämättömyyttä viranomaisilta.
Olisi heti pitänyt pistää se poikki.
Italiaa vähäteltiin ja moitittiin vielä 4 viikkoa sitten -
ylimitoitetuista toimista.
Eipähän enää sanota mitään, kun Italiassa on se tilanne, -
että tehohoidon kapasiteetti on täysin ylittynyt.
Ihmisiä kuolee. Toissa päivänä kuoli 380 ihmistä.
Tartunnan saaneita on jo tuhansia.
Pian siellä on enemmän tartunnan saaneita kuin Kiinassa.
Tämä ei näytä hyvältä.
Kiinahan hoiti tämän todella hyvin.
Siellä oli kokemusta saman- tyyppisestä sarsista.
Miljoonakaupunkeja pistettiin heti täyskaranteeniin ja valvontaan.
Juuri näinhän se pitää tehdä, ja tulos oli ihan hyvä.
Kiinassa on vähemmän päivittäisiä tartuntoja kuin muualla maailmassa.
Tämä toimii. Kiina on tietysti diktatuuri, se myönnettäköön.
Tässä on diktatuurin hyvä puoli. Siellä sanotaan - ja tapahtuu.
Esim. näissä miljoonakaupungeissa -
poliisit valvoivat kaduilla, ettei siellä liikuskella.
Jos kerrostalossa oli virustautia, -
sieltä pääsi 2-3 päivän välein joku melkein vahdittuna kauppaan.
Ostoslista mukana se teki ostokset talon asukkaille.
Ei siellä kukaan muu saanut liikkua.
Näin ihmiset saivat kuitenkin ruokaa, ja epidemia loppui.
Tällä tavallahan se pitäisi hoitaa. Ranska on alkanut tätä kopioida.
Presidentti Macron sanoi, että hän määräsi...
Hän ei viitannut asiantuntijoihin, vaan sanoi, että hän määräsi -
ranskalaiset pysymään kotona 2 viikkoa. Nyt se on totta.
Ei siellä liikuta ilman lupaa kadulla.
Siellä on 100 000 poliisia valvo- massa, että tätä myös noudatetaan.
Nämä tilanteet eivät ole leikkiä. Eräissä osin Ranskaa on nyt -
tilanne jo se, että teho-osastot ovat aivan täynnä.
Suomessa asenne on se, että sanotaan aina, -
että meillä on kaikki kunnossa. Viranomaiset kyllä tietävät, -
mitä tehdä. Itsekin olen kuitenkin eräänlainen asiantuntija, -
kun olen 40 vuotta hoitanut viruspotilaita.
Hiukan ihmettelen tätä lepsuilua.
Ei ole kuultu tarpeeksi virologeja eikä käytännön lääkäreitä.
Todella paljon tiukemmat säännöt pitäisi olla, -
jotta tämä katkeaisi. 2 viikon päästä tilanne Suomessakin -
voi olla... Toivon ja rukoilen, ettei se ole sama kuin Italiassa.
Silloin tilanne on todella paha.
Olisi todella tärkeää, että ihmiset nyt tajuavat ja ymmärtävät, -
kuinka vakavasta asiasta on kysymys.
Tämähän on maailmanlaajuinen hätätila.
Tämä on siis ensimmäinen tämäntyyppinen tauti, -
joka on näin laajasti levinnyt lähes samanaikaisesti maailmaan.
Aiemmin epidemiat olivat rajoittuneita, kun matkustettiin vähemmän.
Olivat ne suuria, tuhoisia ja aiheuttivat valtavia ongelmia, -
kuten esim. Helsingissä aikanaan oli koleraepidemia.
Se surmasi Helsingin silloisesta väestöstä 2/3.
Olihan se iso juttu. Koleraa.
Se on todella myös nopeasti leviävä tauti.
Tässä yhteydessä on mielenkiintoista todeta, -
että juutalaisilla ei ole ollut koleratyyppisiä epidemioita lainkaan, -
koska jo todettiin, että Raamattu antaa viisaat neuvot -
myös suoliston kautta leviävistä epidemioista.
Juutalaiset ovat säästyneet, koska Raamattu sanoo, -
että tarpeille mennessäsi kaiva lapiolla maahan kuoppa, -
tee tarpeesi ja peitä se hiekalla, niin se on siinä.
Ennakkotieto viruksista ja bakteereista oli jo annettu -
juutalaiselle kansalle, ja se suojasi heitä.
Raamattu on siis kovin viisas kirja.
Luulen vähän, että aletaan isoissakin piireissä miettiä, -
mitä tarkoittaa, kun tulevat valtavat heinäsirkkalaumat -
ja kulkutaudit joka paikkaan. Sars-virus iski vuonna 2003.
Kirjoitin siitä kirjankin Sars ja viimeiset vitsaukset.
Epidemian uhatessa eräs arvovaltainen lääkärilehti kirjoitti...
(Sars tappoi vain yli 700, kun tämä virus kohta 10-kertaisen määrän)
Kun sars tuli, nähtiin jo se vaara, -
että jos tuo pääsee karkuun, niin seuraukset ovat hirveät.
Ajattele! Jo silloin arvovaltainen englanninkielinen -
lääketieteen ammattilehti kirjoitti sarsista: -
Onko nyt Ilmestyskirjan hallava hevonen päässyt liikkeelle?
Eli kivet huutavat. Samoin Kiinassa, -
jossa on hyvin ateistinen hallinto.
Kuten tiedät, jotta Kiinassa saa valtion viran, -
täytyy sanoutua irti kristinuskosta ja vannoa ateismin nimeen -
ja uskollisuutta valtiolle jne.
Hallinto on hyvin vihamielinen kristinuskoa kohtaan.
Kiinan presidentti Xi lienee Raamattunsa lukenut, uskoisin.
Kiinahan on vanha sivistysmaa, vanha monoteistinen maa.
Dokumenttien mukaan ennen Kung- futsea uskottiin yhteen Jumalaan.
Kiinalaiset ovat hyvinkin älykkäitä ja heillä on vanha kulttuuri.
Presidentti Xi:tä siteerattiin lehdissä laajasti ympäri maailmaa.
Hän sanoi: "Tämä tauti on kuin paholainen, -
ja paholaisella on tapana piiloutua."
Tämä oli hyvin mielenkiintoinen kommentti. Todella tauti piiloutuu.
Samoin kivet huutavat Israelissa. Lähi-idässähän uskonto on A ja O.
Pakana-Suomessa on hyvin vaikeaa käsittää, -
että vanhoissa kulttuureissa uskonto määrää kaiken, -
paljon enemmän kuin edes käsitämme.
Israelissa eräs terveysministeriön korkea virkailija sanoi -
upeissa TV7:n Israel-uutisissa, joita todella kannattaa katsoa, -
jos haluaa tietää, mitä Lähi-idässä tapahtuu.
Hän antoi hyviä ohjeita, mutta sitten sanoi myös näin: -
"Jumalan avulla voimme tästä selvitä."
Näin siis maissa, joissa vielä on kristillinen kulttuuri.
Suomessahan sitä ei ole enää pariin sukupolveen ollut.
Meillä on kulttuuri, missä kaikkien kulttuurimaiden hämmästykseksi -
voidaan jopa valtion syyttäjän toimesta -
haastaa Raamattu raastupaan. Sen siteeraamisesta tehdään rikos.
Kyllä kulttuurimaissa ihmetellään Suomea, kun tällaista tapahtuu.
Monet ateistit nyt varmaan syyttävät Jumalaa, -
miksi Jumala on luonut virukset.
No, tämä onkin mainio kysymys.
Joku voisi sanoa: "Mitä hyötyä viruksista on?"
No, tieteessähän on sellainen tilanne, että kukaan ei tiedä, -
mistä virukset ovat kotoisin. Se on täysi arvoitus.
Ateisteille rupeaa tulemaan herätystä, kun he tajuavat, -
että suuriin kysymyksiin ei ole vastausta: Mitä on valo?
Painovoima? Tietoisuus? Virukset? Suvullinen lisääntyminen?
Ei niihin ole mitään tieteellistä vastausta, joka olisi uskottava.
On vain pelkkää ateistista tarinan kerrontaa.
Miksi Jumala sitten teki virukset?
Jos viruksia ei olisi, -
niin me kaikki kuolisimme parissa viikossa suolistoinfektioihin.
Meissä on 10 kertaa enemmän viruksia kuin omia soluja.
Omia solujakin ihmisessä on 37 000 miljardia, -
mutta viruksia on vielä 10 kertaa enemmän.
Mikä virusten rooli on? Ne pitävät suolistobakteerejamme kurissa.
Ilman viruksia luonnon tasapaino järkkyisi, ja elämä loppuisi.
Ajattele, että menet Helsingissä esim. Kalasataman rantaan -
ja otat siitä lusikallisen vettä.
No, se ei ehkä ole järin puhdasta, -
mutta on Helsingissä uimarantojakin, joiden vedenlaatu on aika hyvä
Jos otat Kalasataman rannasta tai vaikka Korkeasaaren rannasta -
lusikallisen vettä, niin yllätys, yllätys!
Siellä on miljoonia koronaviruksia ja lintuinfluenssaviruksia.
No, miksi emme saa koronavirus- tautia, jos siellä uimme?
Silmiin pärskyy ja nielemme vettä, jossa on koronaviruksia.
Kyllä me saammekin koronavirustauteja.
Voidaan arvella, että jokainen suomalainen on elämänsä aikana -
on sairastanut/tulee sairastamaan ainakin yhden koronavirusinfektion.
Se ei ole vaarallinen eikä vaadi näytteellä selvittämistä.
Se on vain pieni nuhakuume. Ei sen kummempi.
Vain tämä koronavirus on vaarallinen, koska on tullut eläimestä.
Sitä kutsutaan zoonoosiksi eli se on lepakosta väli-isännän, -
ehkä vyötiäisen kautta tullut ihmisiin.
Nämä ovat vaarallisia ja se on muuntunut ihmiselle tappavaksi.
On hyvä muistaa, että korona- viruksesta tekevät vaarallisen -
ne mutaatiot eli muunnelmat ja se, että se on hypännyt -
luonnon vastaisesti eläimestä, ilmeisesti lepakosta, ihmiseen.
Viruksen perimässä on tapahtunut muutos.
Viruksen pintaan on tullut ikään kuin uusi avain, -
jolla se avaa lukon, joka on ihmisen nenän limakalvon solussa -
tai suun limakalvon solussa.
Siihen on tullut mutaation kautta muunnelma.
Niitä tulee aina, kun virus jakaantuu ja tulee paljon viruksia.
Muunnelman takia viruksen pinnassa uusi avain -
pääsee avaamaan limakalvosolun lukon. Kraks.
Se menee sisään ja alkaa siellä jakautua.
Se ottaa solun aineenvaihdunnan haltuunsa -
ja tuottaa itsestään valtavasti kopioita niin, -
että solu purskahtaa rikki ja leviää muihin soluihin.
Kun alkuvaiheessa soluja purskahtelee rikki, -
niitä menee uloshengityksen ja pärskeiden mukana ulos.
Silloin ihminen on kaikkein tartuttavin ja vaarallisin -
juuri alkuvaiheessa, kun tulee alkuoireita, eikä tiedetä, mikä on.
Onko nuhakuume, influenssa vai vaarallinen COVID-19?
Jos on avain, joka tarttuu -
suun tai nenän limakalvoille, niin tulee ylähengitystieinfektio.
Jos tulee semmoinen avain, että se avaa keuhkoputkessa lukon, -
niin tulee bronkiitti eli keuhkoputken tulehdus.
Mutta jos se pääsee alveoliin eli keuhkorakkulaan asti, -
niin silloin on vitsit vähissä. Se iskee keuhkorakkuloihin.
Meillä on 300 miljoonaa keuhkorakkulaa. Se tulehduttaa ne.
Se turvottaa ne. Sinne tulee verenvuotoja ja nesteitä -
ja sitten molemminpuolinen keuhkokuume, joka tappaa.
Tämä ikävä tilanne on edessä noin 15 %:lla yli 70-vuotiaista.
Heistä osa joutuu tehohoitoon -
ja tehohoidosta huolimatta 5 % voi menehtyä.
Tehohoidon kesto saattaa olla jopa kolmekin viikkoa.
Jos näitä tulee paljon, niin tehohoidon voimavarat eivät riitä.
Mitä siellä keuhkorakkuloissa tapahtuu?
Immuunijärjestelmä alkaa tietysti heti toimia.
Joskus voi käydä niin, jos keuhkorakkulat ovat tulehtuneet, -
vie 1-2 vkoa ennen kuin sinne tulee riittävästi vasta-aineita, -
jotta virus voidaan tuhota. Niitä odotellessa ihminen ehtii kuolla -
ilman, että hän on hengityskoneessa.
Hengityskoneissa olijoistakin kuolee varmaan ainakin 5 %.
Tässä on paradoksi. Sanotaan, että vanhat kuolevat, nuoret eivät.
Se ei pidä paikkaansa. Nyt lienee menossa toinen virusaalto.
Se liittyy jo mainitsemiini Hollannin lukuihin.
Hollannissa yli puolet tartunnan saaneista on 25-54-vuotiaita.
Voi olla, että se iskee ja näyttää iskevän nuoriin.
Tässä vaiheessa ihan nuoria, terveitä, hyväkuntoisia kuolee.
On mietitty syytä tähän, kun piti olla niin, -
että vain vanhat ja huonokuntoiset kuolevat.
Ei se ollutkaan ihan niin. Voi olla, -
että tosi hyväkuntoisen nuoren immuunivaste on niin vahva, -
että se aiheuttaa niin voimakkaan tulehdusreaktion, että se tappaa.
Sillä on liian hyvin toimiva immuunijärjestelmä.
Tulee nestettä, verenvuotoa, joihin ihminen tavallaan hukkuu.
Se on hyvin kriittinen tilanne. Haluan sanoa oman mielipiteeni, -
joka perustuu ranskalaisiin tutkimuksiin.
Olen saanut lääkärikoulutukseni Ranskassa.
Ranskalaiset tutkijat esittivät muutama päivä sitten, -
että tässä tilanteessa voi olla vaarallista käyttää särkylääkkeitä.
Ihmiset nappaavat ibuprofeenia ja aspiriinia kuin ranskanleipää.
Tässä vaiheessa ainakin Ranskan asiantuntijat varoittavat siitä, -
koska se lisää verenvuotoriskiä. Jos otat näitä tulehduksessa, -
kun keuhkorakkuloihin menee nesteitä, niin lisäksi verenvuoto, -
ei niin hallittuna kuin ilman aspiriinia ja ibuprofeenia, -
pahentaa tilannetta.
Oma neuvoni ja mielipiteeni on, että näitä ei saisi käyttää -
tässä tilanteessa - ainakaan ranskalaistutkijoiden mukaan.
Selitys on ihan johdonmukainen ja looginen. Siis mieluummin ei.
Suositus kuumeen alentamiseen on parasetamol, -
ei siis aspiriinia eikä ibuprofeenia, jos siihen lääkettä halutaan.
Aina lääkkeellä tähän puuttuminen on...
Mitään täsmälääkettähän tähän ei ole.
Voi mennä vaikka kylmään suihkuun -
ja alentaa kuumeen siten, jos se tuntuu epämiellyttävältä.
Suomessa alettiin nyt apteekeissa rajoittaa särkylääkkeiden myyntiä -
tänään (16.3.) niin, että myydään vain yksi pakkaus/hlö.
Minun neuvoni olisi, ettei niitä pidä käyttää ollenkaan.
Suomessa on se surullinen tilanne, että jos koet oireita -
ja haluaisit testiin, niin testiä ei oteta.
Tämä ei ole hyvä asia. Minusta kaikki pitäisi testata, -
kuten tehtiin Etelä-Koreassa. Jopa oireettomat, -
jos samassa rakennuskompleksissa oli sairas.
Näin on näyttöä epidemian pysähtymisestä.
Kyllä näitä pitäisi testata.
Testi maksaa yksityissektorilla lähes 200 e ja on kallis, -
mutta on ihmishenkikin kallis. Ihmettelen viranomaisiamme, -
miksi ei testata enempää.
No, vielä siihen muutamalla sanalla, että painotan sitä, -
että Jumalan luomakunnassa on kaikki kohdallaan.
Kaikki on järkevää. Sanoin virusten olevan kavereitamme. Se on totta.
Vielä Kalasataman merivedestä voisin lisätä, -
että jos siellä merivedessä ei olisi näitä viruksia...
Jos tosiaan otat Helsingin edestä 1 tl merivettä, -
niin siinä on miljoonia korona- ja influenssaviruksia.
Siellä linnut uiskentelevat ja laittavat lintuinfluenssaviruksia.
Eivät ne sinulle ole tällä hetkellä vaarallisia, linnuille ehkä.
Jos Jumala ei olisi laittanut niitä viruksia sinne, -
niin kesällä muuttuisi Helsingin edustan merivesi hernekeitoksi.
Se olisi niin sinibakteerien tuhoama, -
että siellä kuolisi kaikki elämä.
Virukset ylläpitävät elämää pitämällä bakteereita kurissa.
Kannattaa muistaa, että Jumalan luomakunnan järjestelmä, -
vaikka elämmekin langenneessa maailmassa, -
niin se on kaikki-tai-ei-mitään -järjestelmä.
Kierrätyksessä virukset ovat välttämättömiä, bakteerit samoin.
Sienet ovat välttämättömiä kierrätyksessä.
Kaikki pitää olla heti paikalla. Eläimet ovat tärkeitä.
Miksi eläimiä on olemassa?
Ei siihen ole mitään vastausta. Tämäkin on paradoksi, -
koska koulussa opetetaan, että jokin bakteerinkaltainen alkusolu -
mietti, että olisi kivaa olla appelsiini tai elefantti -
tai ihminen. Rupesi sitten kehittymään joksikin niistä.
Ei se mene niin. Ei semmoista mekanismia ole.
Ja suvullinen lisääntyminen, jonka sanotaan kehittyneen jotenkin.
Miten se olisi voinut kehittyä?
Miksi bakteeri haluaisi kehittyä mieheksi/naiseksi?
Sehän tuottaa jälkeläisen 15 min. välein. Tuskin kiinnostaa.
Kun ihminen tuottaa lapsen - Jumala antaa meille vauvan -
niin siihen menee 9 kk.
Ei ole mitään järkevää tieteellistä selitystä sille, -
miksi joku alkukantainen bakteeri päätti ryhtyä mieheksi ja naiseksi.
Se on pelkkää sadunkerrontaa. Raamattu antaa meille vastauksen.
Jeesus sanoo, että ettekö ole lukeneet, -
että jo alussa Jeesus loi ihmisen mieheksi ja naiseksi?
Tätäkin asiaa Suomessa halutaan kyseenalaistaa.
Tässäkin asetutaan suoraan Jumalan luomistyötä vastaan.
No, miksi sitten näitä tulee? Raamatussa puhutaan, -
että tulee ruttoa ja nälänhätää monin paikoin, heinäsirkkalaumoja.
Siellä tosiaan lukee niin.
Nyt ovat monet maallistuneet lehdetkin alkaneet varoen kysellä, -
onko tässä kyseessä iso asia, -
joka olisi ajan kulkuun ja Jumalan suunnitelmiin liittyvä.
Kyllä näitä kysytään. Raamatussa lukee selvästi, että tulee aika, -
jolloin on heinäsirkkaparvia ja kulkutauteja monin paikoin.
No, nythän meillä on ollut juuri valtava heinäsirkkaparvi Afrikassa.
Se on mennyt jopa Intiaan, eräiden tietojen mukaan ihan Kiinaan asti.
Se voi syödä 80 % ruoasta, ja silloin tulee nälänhätä.
Tämä koronaepidemia tuli kuin salama kirkkaalta taivaalta.
Se on pelottava, tuntematon ja aiheuttaa valtavan paniikin. Miksi?
Miksi se aiheuttaa paniikin, vaikka vain vähän yli 5 000 on kuollut, -
kun samaan aikaan kuolee joka päivä 10 kertaa enemmän malariaan, -
muihin tartuntatauteihin ja itsellemme aiheuttamiin sairauksiin?
Miksi tämä aiheuttaa paniikkia? Siinä on myös psykologinen seikka.
Tässä on tauti, joka tulee yllättäen. Se on pelottava.
Siitä tiedetään hyvin vähän. Opimme koko ajan siitä lisää, -
mutta miksi se pelottaa?
Se on tauti, jossa iso pinkka seteleitä ei sinua auta.
Vaikka saisit lottovoiton, niin se ei auta sinua tässä, -
koska ei ole mitään lääkettä. Eikä ole rokotetta.
Ihmettelisin, jos rokote saataisiin.
Jos se tehdään, niin kuin yleensä on tapana, -
niin siihen menee vähintään 1-1,5 vuotta.
Meillä on siis tauti, joka tappaa köyhän ja rikkaan -
ollenkaan kysymättä, paljonko tililläsi on rahaa.
Tämän takiahan se pelottaa. Se on todella vakava paikka, -
ja saa ihmiset ajattelemaan ja pohtimaan asioita.
Tämä voi olla Jumalan varoitus- merkki Suomen kansalle.
Tässä on Raamatun näkökulmasta ajallisesti aika isoja asioita.
Kristittyjähän on kehotettu lukemaan Raamattua -
ja tarkkailemaan ajan merkkejä. Mitä merkkejä sitten on tapahtunut?
Muistakaamme, että vajaa viikko sitten kaikki kirkonkellot soivat -
koko Suomessa 5 minuuttia.
Niitä soitettiin koko valtakunnassa vajaa viikko sitten 5 minuuttia.
Minkä takia näin tehtiin?
Sen takia, että oli kulunut 80 vuotta Talvisodan päättymisestä.
No, miten se liittyy tähän? Siten, että sitä voidaan peilata -
valtavana kansallisena katastrofina, -
josta selvittiin Jumalan avulla, rukoilemalla Jumalaa.
Kirkot olivat yötä myöten täynnä rukoilijoita rukoilemassa, -
että Herra pelastaisi Suomen, joka oli tosi heikosti varustautunut.
Mannerheim vaati ennen Talvisotaa, että pitää ostaa aseita.
Siihen ei suostuttu. Mannerheim uhkasi erolla.
Hänet saatiin houkuteltua pysymään ylipäällikkönä.
Oli kova tappelu niistä rahoista, ja valtava summa käytettiin -
mm. eduskuntatalon eikä Helsingin ilmapuolustuksen rakentamiseen.
Kun sota syttyi, mitä kukaan ei oikein uskonut, -
niin varustetaso oli vähän kuin nyt suhtautuminen koronavirukseen.
Jokaiselle rintamalle menevälle oli antaa varusteeksi kivääri -
ja lisäksi kokardi huopahattuun. Siinä kaikki.
Sen takia oli suuria vaikeuksia. Jumala kuuli kansan hätähuudon -
ja antoi meille mahdollisuuden voittaa, tehdä torjuntavoittoja, -
säilyttää tämä maa. Tilanne oli todella hiuskarvan varassa.
Nythän meillä on vähän sama tilanne.
Tässäkin epidemiassa on vain niin kuin kokardi käytössä.
Jos tämäkin olisi hoidettu niin, -
että olisi 3-4 viikkoa sitten lyöty rajat kiinni, -
ja jokainen epidemia-alueelta Italiasta tullut pantu karanteeniin, -
se ei olisi karannut käsistä. Voidaan todistaa, -
että epidemiat ovat tuontitavaraa Italiasta tai esim. Itävallasta.
Siinä oli selvä laiminlyönti.
Olisi ehdottomasti pitänyt toimia aikaisemmin.
Joku sanoo sitä jälkiviisaudeksi, mutta nyt on tehtävä se, -
mikä tehtävissä on. Onko tehty tarpeeksi?
Nyt meille tuli poikkeustilanne, uusi lainsäädäntö.
Aika hyvin tehty, mutta ihmettelen vielä sitä, -
miksi esim. ravintolat saavat olla auki, -
kun samaan aikaan kielletään yli 10 hengen kokoontumiset?
Pidetään siis ravintolat auki. Mitä ihmeen johdonmukaisuutta tässä on?
Ei mitään. Kyllä meilläkin pitäisi nyt tehdä -
ihan heti paljon isompia toimenpiteitä -
kuin tänään tehtiin.
Muuten olemme Italian kanssa samassa tilanteessa.
Se on juuri se raamatunkohta. Toistan sen vielä -
Sananlaskujen kirja 22:3: -
Järkevä näkee vaaran ja piiloutuu.
Siis karanteeniin kaikki, kuten tehdään Ranskassa.
No, pysäyttääkö se talouden? Kyllä se sen pysäyttää, -
mutta mikä tässä on tärkeää? Raha vai henki?
Tässä on monia mahdollisuuksia järjestää tämä.
Eräs mahdollisuus olisi, että pannaan kaupallinen tuotanto seis.
Tehdään kovimman luokan toimenpiteet, -
ja yhteisestä sopimuksesta kaikki pitävät kesälomansa nyt.
Saadaan epidemia poikki.
Sitten kesällä tehdään töitä, jottei tuhota taloutta.
Tietysti sekin näkökulma täytyy ottaa huomioon, -
että työpaikat säilyvät eikä talous kaadu.
Tämä on yksi vaihtoehto, mitä tässä voitaisiin tehdä.
Mutta kovempia toimenpiteitä ja heti!
Tänään (16.3.) tehdyt ovat 3 vkoa auttamattomasti myöhässä.
Iso vahinko on jo tapahtunut, kun ei ole toimittu reippaasti.
Täytyy todella painottaa sitä, että ihmiset tajuavat, -
että tässä on sota käynnissä.
Ranskan presidentti käytti ilmaisua, että tämä on kuin sotatila.
Ja sitähän se on. Tässä on siis niin isoista asioista kysymys, -
että sitä ei oikein tajuta. Suomessa on taipumus vähättelyyn.
Meillä on kaikki aina hyvin ja kunnossa. Ei ole!
On nähty, että ei tämä ole nyt ollenkaan täysin hanskassa, -
kun viivytellään ja viivytellään päätösten teossa.
Kovat toimenpiteet!
Jos ne osoittautuvat ylimitoitetuiksi, mitä epäilen rankasti, -
niin ei siitä nyt tukisteta, vaan sanotaan, -
että hyvä, että tehtiin kaikki, mitä tehtävissä on.
Tässä on esitetty myös paljon disinformaatiota eli vääriä väitteitä.
Pelottavia ja turhia väitteitä. Siksi pitää olla järkevä -
ja maltillinen siinä mielessä, -
että seuloo tarkkaan valheuutiset.
Ehkä kaikkein järkyttävin valeuutinen oli se väite, -
että tässä olisi nyt kyseessä biologinen ase, -
jonka kiinalaiset olisivat tehneet maailman tuhoamiseksi.
Tämä väite on täysin järjetön.
Miksi valita biologiseksi aseeksi RNA-virus, -
joka muuttuu alati, jota vastaan ei voida tehdä rokotetta, -
jota vastaan ei ole lääkettä? Se on omille yhtä vaarallinen -
kuin viholliselle. Ei semmoista kenraalia olekaan, -
joka tekisi aseen, jolla ammutaan omaan jalkaan.
Väitteet bioterrorismiaseesta ovat tietysti koomisia.
En nyt lähde opettamaan, mikä ase pitäisi valita.
Kyllä niitä tehdään sotilas- laboratorioissa ihan tarpeeksi.
Ne ovat todella vaarallisia, ja pelottaa vähän lääkäriäkin, -
mitä kaikkea voisi tehdä.
En lähde luettelemaan, mitkä olisivat todella tuhoisia ja tappavia.
Onneksi ne vaativat sen verran teknologian ja kemian osaamista, -
etten usko terroristin pystyvän niitä tekemään, -
mutta potentiaalisesti vaara on aina olemassa.
Kuitenkin se väite, että tässä olisi kyse biologisesta aseesta, -
on tietysti täysin tuulesta temmattu.
Sen sijaan viisainta olisi puuttua siihen, -
että suurvaltojen biologisten aseiden kehitysvarastoilla on -
hallussaan vielä erittäin vaarallisia viruksia, -
jotka on muuten maailmasta hävitetty.
Vaara on suuri, jos ne pääsevät laboratoriosta karkuun.
Ihmiskuntahan on onnistunut poista- maan yhden merkittävän sairauden -
rokottamalla ja huolellisuudella. Se on isorokko, -
mutta ei se virus ole hävinnyt. Sotilaslaboratorioissa sitä on, -
ja se on hyvin vaarallinen asia.
Samoin polio onnistuttiin hävittämään lähes täysin rokottamalla.
Se oli ihan hilkulla, kunnes Länsi- Afrikassa Saharan eteläosassa -
jäi rokottamatta n. 5 miljoonaa ihmistä.
Jos ne olisi saatu vietyä läpi, niin olisi päästy poliosta.
Sitten siellä uskonnollisen näkemyksen edustajat sanoivat, -
että länsimaat yrittävät piikittää jotain ainetta meidän porukoihin, -
jotta saataisiin tehtyä niille jotain pahaa. Se pysähtyi siihen.
Kyllä uskonnolliset näkemyksetkin saattavat olla aika vaarallisia.
Oli sääli, että se melkein onnistui, muttei ihan.
Poliota meillä ei ole vähään aikaan ollut, -
mutta vuonna 1985 oli mielenkiintoinen episodi.
Silloin kerättiin rahaa maailman- laajuisiin poliorokotuksiin.
Suomen valtio oli niin pihi, että se ei antanut.
Muistaakseni 5 miljoonaa meidän olisi pitänyt antaa WHO:lle -
tämän läpiviemiseksi. Emme antaneet sitä rahaa.
Kului kaksi viikkoa, ja meillä olikin polio Suomessa.
Monet muistavat vuoden 1985 sokeripalarokotteen.
Kaikki kävivät terveysasemilla nielaisemassa sokeripalan, -
johon oli tiputettu tippa elävää poliovirusta. Minäkin otin sen.
Itse asiassa kävin koulua USA:ssa v. 1963. Siellä tehtiin samoin.
Kaikille koululaisille annettiin sokeripala, -
jossa oli elävää poliovirusta.
Nautin senkin asiaan kuuluvana. Kävi myöhemmin ilmi, -
ettei se ollutkaan ihan turvallinen juttu.
Rokote oli kehitetty apinasoluissa. Parin vuoden kuluttua ilmeni, -
että rokotteessa oli virusta, joka aiheuttaa apinoille leukemiaa.
Minäkin sen otin, mutta onneksi ei tullut leukemiaa.
Se osoittaa, kuinka eläintyypille aina ominaisia nämä taudit ovat.
Miten kävi vuonna 1985 Suomessa nautitussa sokeripalarokotteessa, -
jossa oli elävää virusta? Hyvin se meni ja maksoi aika paljon, -
kun emme antaneet sitä rahaa afrikkalaisille epidemiaa varten.
Elävän viruksen käyttäminen on nyt lopetettu.
Dominikaanisessa tasavallassa kävi näet 10 vuotta myöhemmin niin, -
että elävä virus lähti elämään omaa elämäänsä.
Siellä syntyi mutaatioita ja siitä tuli taas poliota aiheuttava.
Elävät rokotteet ovat siis aika vaarallisia.
Yleensä niitten kanssa pitää olla varovainen.
Tällä en tarkoita rokotusten välttämistä. Päinvastoin!
Rokotukset ovat TODELLA tärkeitä.
Lääkärin työkin olisi nykyään aika vaarallista, -
jos täällä olisi esim. kurkkumätää, joka oli kamala tauti.
Se meinasi 80-luvulla tulla idästä Suomeenkin.
Silloin kaikki ensilinjan päivystäjät rokotettiin uusiksi, minutkin.
Se loppui siihen, kun Suomi maksoi itänaapurille rokotukset.
Saatiin se stopattua. En halua itänaapurista sanoa mitään pahaa, -
mutta siellä kuri infektioissa ja rokotuskuri on aika heikkoa.
Suomessakin alueittain on ikävä kyllä ollut rokotuskielteisyyttä, -
joka on tosi vaarallista.
Esim. antroposofit vieroksuvat tuhkarokkorokotusta.
Heistä ihmisen kehityksen tärkeitä vaiheita on sairastaa tuhkarokko.
Ongelma on se, että joka 1000. sairastunut lapsi kuolee siihen.
Sellaisen levittäminen on rikollista, jos ei rokoteta.
Jos on 90 % rokotettu, niin taudit loppuvat.
Koronaviruksenkin aikana odotetaan tätä laumaimmuniteettia.
Jos 70-90 % väestöstä on sen sairastanut, niin se loppuu.
Se ei pääse leviämään, kun ei ole enää ketään, johon se leviäisi.
Aika näyttää. Itse arvelen, että koronavirus tulee olemaan täällä -
vielä 1,5 vuotta, ehkä kauemminkin. Ei siitä pääse eroon.
Aika näyttää, tuleeko lisäkierroksia.
Ehkä toinen kierros on jo menossa. Uusi, myös nuorempiin iskevä virus.
Voi tulla kolmas kierros, joka iskee entistä lujemmin.
Näin kävi espanjan taudissa: 2 vuodessa 3 kierrosta.
Ja viimeisin oli kaikista kamalin ja tappavin tauti.
Voimme kuitenkin luottaa siihen, että Jumalan kädessä on kaikki.
Hiuskarvakaan ei putoa päästämme ilman, että Hän sallii.
Hän voi sallia tämän epidemian herättääkseen ihmisiä ajan merkillä.
Herättääkseen ihmisiä kääntymään Hänen puoleensa ja tajuamaan, -
että elämämme, jokainen hengen- vetomme, sydämenlyöntimme ovat -
Jumalan kädessä. Jos Jeesus asuu sinussa -
ja on sydämessäsi, niin ei sinulla ole mitään vaaraa.
Uskovan käy aina hyvin - tapahtui sitten mitä tahansa.
Kun Jeesus on kanssasi, ei ole syytä huoleen.
Ole silti järkevä. Näet vaaran. Väistä sitä. Piiloudu siltä.
Se on Raamatun mukaista. Emme ole sellaisia, -
jotka kävisimme päistikkaa vaaraa päin. Siitä joutuu vaan kärsimään.
Tekstitys: Tuula-Riitta Virrankare